**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

**„УПРАВЛЕНИЕ НА ЧОВЕШКИТЕ РЕСУРСИ“**

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**\*ДИСТАНЦИОННА ФОРМА НА ОБУЧЕНИЕ\***

**Драги колеги,**

За нас е удоволствие да ви представим някои основни проблеми по управлението на човешките ресурси, пред които Вие ще се изправите в работата си като ръководители на лечебни и други заведения в системата на здравеопазването.

С цел формиране на по-задълбочени познания по развитието на лидерството и мениджмънта в първата глава на учебното пособие „Управление на човешките ресурси” са разгледани в исторически план основните теории за лидерство и мениджмънт

За ефективно усвояване на материята са предложени няколко типа учебни материали: учебник, практически задачи (курсови задачи), тренировъчни тестови въпроси за самоподготовка и допълнителни материали.

Препоръчваме да започнете подготовката си с прочитане на учебното пособие „Управление на човешките ресурси” и предложените към всяка глава обновени презентации, чието съдържание е максимално съобразено с обема и задачите на дистанционното обучение. За улесняване на четенето и осмисляне на очертаните тенденции и проблеми е добре да си припомните някои основни положения от дисциплината ‘Основи на управлението”, изучавана в първи семестър.

След като се запознаете с теоретичния материал, разгледайте прикачените курсови задачи. Това ще Ви помогне да затвърдите някои основни положения във Вашата подготовка. Курсовите задачи са за Ваша самостоятелна подготовка и не участват във формирането на крайната оценка.

Третата стъпка на подготовка Ви е самостоятелната тренировка на тестови въпроси от всички теми. Всички въпроси са от затворен тип. За Ваше улеснение на диска ще намерите 50 въпроса за самостоятелна работа. Те са подредени логично по съдържанието на учебното пособие. За да бъдете удовлетворени от резултатите при изпълнението на теста, прочетете първо внимателно учебното пособие, наблегнете на основните моменти и определения и едва след това пристъпете към решаване на тестовите въпроси.

**С пожелания за успех в подготовката и финалния резултат,**

Доц. д-р Гена Грънчарова, дм, катедра „Общественоздравни науки“, Факултет „Обществено здраве” при Медицински университет-Плевен